അങ്കണവാടി ഹെല്പ്പര്ക്കുള്ള സംസ്ഥാന പുരസ്കാരം സരസ്വതിക്ക് നന്തിപുലം: സംയോജിത ശിശുവികസന സേവന പദ്ധതിക്ക് കീഴില് മികച്ച അങ്കണവാടി ഹെല്പ്പര്ക്കുള്ള സംസ്ഥാന പുരസ്കാരത്തിന് നന്തിപുലം സ്വദേശിനി സരസ്വതി അര്ഹയായി. കൊടകര അഡീഷണല് പ്രൊജക്ടിലെ അംഗന്വാടി പ്രവര്ത്തകയാണ് നന്തിപുലം തെക്കാട്ട് വീട്ടില് സരസ്വതി 58. വരന്തരപ്പിള്ളി പഞ്ചായത്തിലെ പള്ളിക്കുന്ന് അങ്കണവാടിയിലായിരുന്നു ആദ്യ നിയമനം. 11 വര്ഷമായി നന്തിപുലത്താണ് ജോലി ചെയ്യുന്നത്. കൊവിഡ് കാലത്ത് അങ്കണവാടി പ്രവര്ത്തനങ്ങള് വാട്സ് ആപ്പ് കൂട്ടായ്മ വഴിയായപ്പോഴും സരസ്വതി മികച്ച നിലയില് പ്രവര്ത്തിച്ചു. 11 വര്ഷം മുമ്ബ് ഭര്ത്താവ് കൃഷ്ണകുമാര് മരിച്ചു. മക്കള്: ധന്യ, ധനേഷ്. ജില്ലയില് നാല് അങ്കണവാടി പ്രവര്ത്തകരാണ് പുരസ്കാരത്തിന് അര്ഹരായത്. കഴിഞ്ഞ 18 വര്ഷം കുഞ്ഞുങ്ങളെ സ്വന്തം മക്കളെപ്പോലെ പരിപാലിച്ചതിന് ലഭിച്ച അംഗീകാരം. അങ്കണവാടി വൃത്തിയായി സംരക്ഷിക്കുന്നതിലും കുട്ടികള്ക്കും സ്ത്രീകള്ക്കും അങ്കണവാടി വഴി എത്തിക്കേണ്ട സേവനങ്ങള് സമയബന്ധിതമായും കൃത്യമായും എത്തിക്കുന്നതിലും പ്രത്യേക ശ്രദ്ധ ചെലുത്തി. സരസ്വതി